
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«13» жніўня 2024 г.
	        № 97
	                              г. Масква



Аб унясенні змянення ў Парадак падрыхтоўкі 
Еўразійскай эканамічнай камісіяй рашэнняў 
аб класіфікацыі асобных відаў тавараў

У адпаведнасці з пунктам 5 артыкула 22 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак падрыхтоўкі Еўразійскай эканамічнай камісіяй рашэнняў аб класіфікацыі асобных відаў тавараў, зацверджаны Рашэннем Калегіі Еўразійскай эканамічнай камісіі ад 2 снежня 2013 г. № 284, змяненне згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Часова выконваючы абавязкі
Старшыні Калегіі
Еўразійскай эканамічнай камісіі
	Б. Султанаў

	ДАДАТАК
да Рашэння Калегіі
Еўразійскай эканамічнай камісіі
ад 13 жніўня 2024 г. № 97




ЗМЯНЕННЕ,
якое ўносіцца ў Парадак падрыхтоўкі Еўразійскай эканамічнай камісіяй рашэнняў аб класіфікацыі асобных відаў тавараў


Парадак выкласці ў наступнай рэдакцыі:


	 
	«ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 2 снежня 2013 г. № 284
(у рэдакцыі Рашэння Калегіі
Еўразійскай эканамічнай камісіі
ад 13 жніўня 2024 г. № 97)




ПАРАДАК
падрыхтоўкі Еўразійскай эканамічнай камісіяй рашэнняў аб класіфікацыі асобных відаў тавараў
І. Агульныя палажэнні

1. Гэты Парадак распрацаваны ў адпаведнасці з пунктам 5 артыкула 22 Мытнага кодэкса Еўразійскага эканамічнага саюза (далей – Кодэкс) і вызначае правілы падрыхтоўкі Еўразійскай эканамічнай камісіяй рашэнняў аб класіфікацыі асобных відаў тавараў у адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза (далей адпаведна – Камісія, рашэнні Камісіі аб класіфікацыі, ТН ЗЭД ЕАЭС), уключаючы правілы ўнясення ў Камісію мытнымі органамі дзяржаў – членаў Еўразійскага эканамічнага саюза (далей – дзяржавы-члены) прапаноў аб прыняцці такіх рашэнняў, іх разгляду Камісіяй, накіравання інфармацыі аб узгадненні імі праектаў рашэнняў Камісіі аб класіфікацыі, падрыхтаваных у адпаведнасці з пунктам 1 артыкула 22 Кодэкса, або заўваг і прапаноў па іх.
2. Рашэнні Камісіі аб класіфікацыі прымаюцца з мэтай забеспячэння аднастайнага прымянення ТН ЗЭД ЕАЭС.
ІІ. Унясенне ў Камісію прапаноў аб класіфікацыі 
асобных відаў тавараў у адпаведнасці з ТН ЗЭД ЕАЭС
3. Прапановы аб класіфікацыі асобных відаў тавараў у адпаведнасці з ТН ЗЭД ЕАЭС уносяцца ў Камісію Камітэтам дзяржаўных даходаў Рэспублікі Арменія, Дзяржаўным мытным камітэтам Рэспублікі Беларусь, Камітэтам дзяржаўных даходаў Міністэрства фінансаў Рэспублікі Казахстан, Дзяржаўнай мытнай службай пры Міністэрстве фінансаў Кыргызскай Рэспублікі і Федэральнай мытнай службай (далей – мытныя органы) у ініцыятыўным парадку або на падставе рашэння Аб’яднанай калегіі мытных службаў дзяржаў-членаў (далей – Аб’яднаная калегія).
Звароты па пытаннях падрыхтоўкі рашэнняў Камісіі аб класіфікацыі, якія паступілі ад іншых органаў дзяржаўнай улады дзяржаў-членаў (адрозных ад указаных у абзацы першым гэтага пункта), а таксама ад фізічных і юрыдычных асоб, не разглядаюцца Камісіяй па сутнасці.
4. Прапанова аб класіфікацыі асобнага віду тавараў у адпаведнасці з ТН ЗЭД ЕАЭС уносіцца ў пісьмовай форме ў выглядзе звароту аб прыняцці рашэння Камісіі аб класіфікацыі (далей – зварот).
5. Да звароту, які ўносіцца ў Камісію мытным органам у ініцыятыўным парадку, прыкладаюцца:
а) праект рашэння Камісіі аб класіфікацыі;
б) даведка, якая ўключае ў сябе апісанне асобнага віду тавараў з указаннем прымененых Асноўных правіл інтэрпрэтацыі Таварнай наменклатуры знешнеэканамічнай дзейнасці, інфармацыю аб сферы яго прымянення, асноўных уласцівасцях, ідэнтыфікацыйных і класіфікацыйных характарыстыках;
в) пісьмы (копіі пісем) іншых мытных органаў з выкладам падыходаў гэтых органаў да класіфікацыі асобнага віду тавараў у адпаведнасці з ТН ЗЭД ЕАЭС, указанага ў праекце рашэння Камісіі аб класіфікацыі, або копія запыту (запытаў) мытнага органа, які ўнёс зварот, аб прадстаўленні інфармацыі аб прымяняльных іншымі мытнымі органамі падыходах да класіфікацыі асобнага віду тавараў у адпаведнасці з ТН ЗЭД ЕАЭС, указанага ў праекце рашэння Камісіі аб класіфікацыі (калі па сканчэнні 3 месяцаў з даты накіравання запыту (запытаў) адказ у пісьмовай форме не паступіў);
г) дакументы, якія ўтрымліваюць апісанне тавару, што разглядаецца ў якасці прыкладу пры падрыхтоўцы праекта рашэння Камісіі аб класіфікацыі, яго функцыянальнага прызначэння і характарыстык, неабходных для яго класіфікацыі ў адпаведнасці з ТН ЗЭД ЕАЭС, а таксама інфармацыю аб сферы яго прымянення і асноўных уласцівасцях (напрыклад, тэхнічная дакументацыя, інфармацыя аб колькасным і якасным складзе тавару, іншыя дакументы, якія характарызуюць тавар).
6. Да звароту, які ўносіцца ў Камісію на падставе рашэння Аб’яднанай калегіі, прыкладаюцца наступныя дакументы ў залежнасці ад падстаў ініцыявання Аб’яднанай калегіяй прыняцця рашэння Камісіі аб класіфікацыі:
а) у выпадку, калі рашэнне Аб’яднанай калегіі заснавана на класіфікацыйным меркаванні, прынятым Камітэтам па Гарманізаванай сістэме Сусветнай мытнай арганізацыі:
праект рашэння Камісіі аб класіфікацыі;
даведка, якая ўключае ў сябе апісанне асобнага віду тавараў з указаннем прымененых Асноўных правіл інтэрпрэтацыі Таварнай наменклатуры знешнеэканамічнай дзейнасці, інфармацыю аб сферы яго прымянення, асноўных уласцівасцях, ідэнтыфікацыйных і класіфікацыйных характарыстыках;
рашэнне Аб’яднанай калегіі;
класіфікацыйнае меркаванне Камітэта па Гарманізаванай сістэме Сусветнай мытнай арганізацыі (з прыкладаннем перакладу на рускую мову) з указаннем інфармацыі аб уступленні яго ў сілу;
б) у іншых выпадках:
дакументы, указаныя ў падпунктах «а», «б» і «г» пункта 5 гэтага Парадку;
рашэнне Аб’яднанай калегіі.
ІІІ. Разгляд зваротаў і праектаў 
рашэнняў Камісіі аб класіфікацыі
7. Прыём, першапачатковая апрацоўка, улік, рэгістрацыя зваротаў і дакументаў, якія прыкладаюцца да іх, і работа з імі ажыццяўляюцца ў адпаведнасці з правіламі ўнутранага дакументаабароту ў Камісіі, што зацвярджаюцца Камісіяй.
Звароты і дакументы, якія прыкладаюцца да іх, перадаюцца на разгляд у дэпартамент Камісіі, які забяспечвае дзейнасць Камісіі ў сферы мытнага рэгулявання ў Еўразійскім эканамічным саюзе (далей – дэпартамент).
8. Па выніках разгляду звароту, які паступіў у Камісію, дэпартамент:
а) пры адсутнасці якога-небудзь з дакументаў, прадугледжаных пунктам 5 або пунктам 6 гэтага Парадку адпаведна, на працягу 10 працоўных дзён з даты рэгістрацыі ў Камісіі звароту, які паступіў, інфармуе ў пісьмовым выглядзе мытны орган, што ўнёс зварот, аб адмове ў разглядзе звароту з тлумачэннем прычын адмовы;
б) пры адсутнасці ў дакументах, якія прыкладаюцца да звароту, інфармацыі, прадугледжанай пунктам 5 або пунктам 6 гэтага Парадку адпаведна, на працягу 10 працоўных дзён з даты рэгістрацыі ў Камісіі звароту запытвае неабходную інфармацыю ў мытнага органа, які ўнёс зварот;
в) на працягу 30 працоўных дзён (за выключэннем выпадкаў, прадугледжаных пунктам 14 гэтага Парадку) з даты рэгістрацыі ў Камісіі звароту рыхтуе і накіроўвае ў мытныя органы для разгляду праект рашэння Камісіі аб класіфікацыі з прыкладаннем даведкі, а таксама копій пісем мытных органаў, указаных у падпункце «в» пункта 5 гэтага Парадку.
9. Інфармацыя, запытаная дэпартаментам у адпаведнасці з падпунктам «б» пункта 8 гэтага Парадку, прадстаўляецца мытным органам па электроннай пошце і на папяровым носьбіце на працягу 30 каляндарных дзён з даты рэгістрацыі запыту, які паступіў.
Калі запытаная інфармацыя не прадстаўлена ва ўказаны тэрмін, дэпартамент інфармуе ў пісьмовым выглядзе мытны орган, які ўнёс зварот, аб адмове ў разглядзе звароту з тлумачэннем прычын адмовы.
10. Пасля паступлення ад мытнага органа звароту з прыкладаннем дакументаў і звестак, прадугледжаных пунктам 5 або пунктам 6 гэтага Парадку адпаведна, дэпартамент забяспечвае дапрацоўку (пры неабходнасці) праекта рашэння Камісіі аб класіфікацыі.
Па выніках разгляду ўказанага звароту і прыкладзеных да яго дакументаў і звестак дэпартамент рыхтуе і накіроўвае ў мытныя органы для ўзгаднення праект рашэння Камісіі аб класіфікацыі.
11. Мытныя органы на працягу 30 каляндарных дзён з даты рэгістрацыі праекта рашэння Камісіі аб класіфікацыі, які паступіў, прадстаўляюць у Камісію па электроннай пошце і на папяровым носьбіце пісьмы аб узгадненні такога праекта рашэння або заўвагі і прапановы па ім (пры наяўнасці).
12. Па выніках разгляду мытнымі органамі праекта рашэння Камісіі аб класіфікацыі дэпартамент забяспечвае дапрацоўку гэтага праекта (пры неабходнасці) і ўнясенне яго для разгляду Калегіяй Камісіі.
Калі інфармацыя аб разглядзе праекта рашэння Камісіі аб класіфікацыі не прадстаўлена мытным органам у тэрмін, устаноўлены пунктам 11 гэтага Парадку, гэты праект уносіцца дэпартаментам для разгляду Калегіяй Камісіі без уліку меркавання такога мытнага органа.
13. Пры падрыхтоўцы праекта рашэння Камісіі аб класіфікацыі дэпартамент з мэтай удакладнення пытанняў, якія датычацца асобнага віду тавараў, запытвае (пры неабходнасці) дадатковую інфармацыю ў мытных органаў, экспертных арганізацый, спецыялізаваных прадпрыемстваў, органаў выканаўчай улады дзяржаў-членаў, а таксама праводзіць нарады (кансультацыі) з прадстаўнікамі гэтых органаў, арганізацый і прадпрыемстваў.
14. Калі ў перыяд падрыхтоўкі праекта рашэння Камісіі аб класіфікацыі дэпартамент праводзіць нарады (кансультацыі) або запытвае дадатковую інфармацыю ў адпаведнасці з падпунктам «б» пункта 8 і пунктам 13 гэтага Парадку, тэрмін падрыхтоўкі праекта рашэння Камісіі аб класіфікацыі, устаноўленага падпунктам «в» пункта 8 гэтага Парадку, прыпыняецца з даты пачатку правядзення нарады (кансультацыі) або накіравання запыту і аднаўляецца з даты завяршэння правядзення нарады (кансультацыі) або паступлення ў дэпартамент запытанай дадатковай інфармацыі.
Інфармацыя аб прыпыненні і аднаўленні тэрміну падрыхтоўкі праекта рашэння Камісіі аб класіфікацыі накіроўваецца дэпартаментам па пісьмовым запыце мытнага органа, які ўнёс зварот.
IV. Падрыхтоўка рашэнняў Камісіі 
аб класіфікацыі па ініцыятыве Камісіі
15. Пры выяўленні Камісіяй рознай класіфікацыі тавараў у прынятых мытнымі органамі папярэдніх рашэннях аб класіфікацыі тавараў у адпаведнасці з ТН ЗЭД ЕАЭС, у рашэннях або растлумачэннях аб класіфікацыі асобных відаў тавараў у адпаведнасці з ТН ЗЭД ЕАЭС, прынятых мытнымі органамі ў адпаведнасці з пунктам 6 артыкула 21 Кодэкса, Камісіяй прымаецца рашэнне аб класіфікацыі асобнага віду тавараў па ўласнай ініцыятыве (далей – рашэнне аб класіфікацыі па ініцыятыве Камісіі).
Для пацвярджэння рознай класіфікацыі тавараў у адпаведных рашэннях і (або) растлумачэннях дэпартамент запытвае ў мытных органаў дакументы і (або) звесткі, якія паслужылі падставай для прыняцця такіх рашэнняў і (або) растлумачэнняў, што прадстаўляюцца мытнымі органамі па электроннай пошце і на папяровым носьбіце на працягу 30 каляндарных дзён з даты рэгістрацыі запыту ў мытным органе.
16. У выпадку калі дакументы, якія запытваюцца, не прадстаўлены мытным органам у тэрмін, устаноўлены пунктам 15 гэтага Парадку, дэпартамент ажыццяўляе падрыхтоўку праекта рашэння аб класіфікацыі па ініцыятыве Камісіі на аснове наяўнай інфармацыі і накіроўвае яго мытным органам на ўзгадненне з прыкладаннем дакументаў, прадугледжаных падпунктамі «б» і «г» пункта 5 гэтага Парадку.
17. Мытныя органы на працягу 30 каляндарных дзён з даты рэгістрацыі праекта рашэння аб класіфікацыі па ініцыятыве Камісіі, які паступіў, прадстаўляюць у Камісію па электроннай пошце і на папяровым носьбіце пісьмы аб узгадненні такога праекта рашэння або заўвагі і прапановы па ім (пры наяўнасці).
18. Па выніках разгляду мытнымі органамі праекта рашэння аб класіфікацыі па ініцыятыве Камісіі дэпартамент забяспечвае дапрацоўку гэтага праекта (пры неабходнасці) і ўнясенне яго для разгляду Калегіяй Камісіі без паўторнага ўзгаднення з мытнымі органамі.
Калі інфармацыя аб разглядзе праекта рашэння аб класіфікацыі па ініцыятыве Камісіі не прадстаўлена мытным органам у тэрмін, устаноўлены пунктам 17 гэтага Парадку, гэты праект уносіцца дэпартаментам для разгляду Калегіяй Камісіі без уліку меркавання такога мытнага органа.
19. Пры падрыхтоўцы праекта рашэння аб класіфікацыі па ініцыятыве Камісіі дэпартамент з мэтай удакладнення пытанняў, якія датычацца асобнага віду тавараў, запытвае (пры неабходнасці) дадатковую інфармацыю ў мытных органаў, экспертных арганізацый, спецыялізаваных прадпрыемстваў, органаў выканаўчай улады дзяржаў-членаў, а таксама праводзіць нарады (кансультацыі) з прадстаўнікамі гэтых органаў, арганізацый і прадпрыемстваў.
V. Парадак прызнання рашэнняў Камісіі аб класіфікацыі 
страціўшымі сілу або ўнясенні ў іх змяненняў
20. Рашэнні Камісіі аб класіфікацыі прызнаюцца страціўшымі сілу або ў іх уносяцца змяненні на падставах, прадугледжаных пунктам 4 артыкула 22 Кодэкса.
21. Дэпартамент рыхтуе і накіроўвае мытным органам на ўзгадненне (за выключэннем выпадкаў, прадугледжаных пунктам 22 гэтага Парадку) праект рашэння Камісіі аб прызнанні страціўшым сілу рашэння Камісіі аб класіфікацыі або ўнясенні ў яго змяненняў з прыкладаннем даведкі.
22. Падрыхтаваны дэпартаментам праект рашэння Камісіі аб прызнанні страціўшым сілу рашэння Камісіі аб класіфікацыі або ўнясенні ў яго змяненняў не накіроўваецца мытным органам і ўносіцца для разгляду Калегіяй Камісіі ў наступных выпадках:
а) змяненне ТН ЗЭД ЕАЭС;
б) неабходнасць унясення ў рашэнне Камісіі аб класіфікацыі змянення, якое не ўплывае на класіфікацыйны код асобнага віду тавараў у адпаведнасці з ТН ЗЭД ЕАЭС;
в) прызнанне Судом Еўразійскага эканамічнага саюза рашэння Камісіі аб класіфікацыі не адпаведным міжнародным дагаворам і актам, якія складаюць права Еўразійскага эканамічнага саюза.
23. Мытныя органы на працягу 30 каляндарных дзён з даты рэгістрацыі праекта рашэння Камісіі аб прызнанні страціўшым сілу рашэння Камісіі аб класіфікацыі, які паступіў, або ўнясенні ў яго змяненняў прадстаўляюць у Камісію па электроннай пошце і на папяровым носьбіце пісьмы аб узгадненні такога праекта рашэння або заўвагі і прапановы па ім (пры наяўнасці).
24. Па выніках разгляду мытнымі органамі праекта рашэння Камісіі аб прызнанні страціўшым сілу рашэння Камісіі аб класіфікацыі або ўнясенні ў яго змяненняў дэпартамент забяспечвае дапрацоўку гэтага праекта (пры неабходнасці) і ўнясенне яго для разгляду Калегіяй Камісіі без паўторнага ўзгаднення з мытнымі органамі.
Калі інфармацыя аб разглядзе праекта рашэння Камісіі аб прызнанні страціўшым сілу рашэння Камісіі аб класіфікацыі або ўнясенні ў яго змяненняў не прадстаўлена мытным органам у тэрмін, устаноўлены пунктам 23 гэтага Парадку, гэты праект уносіцца дэпартаментам для разгляду Калегіяй Камісіі без уліку меркавання такога мытнага органа.».

